একটি সর্বভারতীয় সংবাদমাধ্যমের খবর অনুযায়ী, গত কয়েক সপ্তাহে গুজরাতে মদের চাহিদা ছিল বিপুল। নির্বাচনী পারদ চড়তে থাকায় নেতা ও তাঁদের চেলাবৃন্দ নিদারুণ ভাবে মদ-নির্ভর হয়ে পড়েছেন বলেই মনে করছে ওয়াকিবহাল মহল। সেই সঙ্গে ভোটার কিনতেও অর্থের বদলে মদের কার্যকরিতা নিয়ে এক্সপেরিমেন্ট চালাচ্ছেন অনেক ধুরন্ধর। দিনের পর দিন মদ না খেয়ে থাকা রুখাশুখা মানবজীবনে করুণাধারার মতো তাঁরা ঢেলে দিতে চাইছেন হুইস্কি-রাম-ভদকা-ওয়াইন। রাজস্থান, মধ্যপ্রদেশ, মহারাষ্ট্রের মতো প্রতিবেশী রাজ্য থেকে ঢালাও চালান যাচ্ছে দারু-শারু।